ועדת הכספים, כנסת 20, פרוטוקול מספר 965, 2018-02-20 12:45

משה גפני: אני פותח את ישיבת ועדת הכספים.

משה גפני: אנחנו דנים בשכר וגמלאות לנושאי משרה שיפוטית, שיעור ההפרשות לפנסיה, המשך דיון.

משה גפני: אנחנו חייבים לסיים את זה היום.

משה גפני: זה כבר מתחיל להיות ביזיון.

משה גפני: מיקי לוי ביקש הצעה לסדר.

מיקי לוי: תודה.

מיקי לוי: אדוני, אתמול נפל דבר בדברי הכנסת או בימי הכנסת.

מיקי לוי: אתה ותיק ממני, נושק ל-30 שנים או ל-30 פלוס ולא היה כדבר הזה.

משה גפני: מה היה?

מיקי לוי: העובדים בכנסת ישראל שבתו, אדוני.

משה גפני: נכון.

מיקי לוי: לא הייתי טורח להגיד את זה אדוני אם לא כל נושאי המשרות היה מובא לוועדת הכספים.

מיקי לוי: היו כעסים לא פשוטים בעניין הזה ואנחנו הצלחנו לגשר כאן בעמל רב ואני אומר שלא היה לי קל לבלוע את הצפרדע הזו, על מספר תפקידים שיהיה אפשר להוציא אותם החוצה על פי בקשת המנכ"ל.

מיקי לוי: ניסו לעשות דה-לגיטימציה לדיון שהיה כאן ולשנות את הדברים.

מיקי לוי: אני הפניתי את תשומת לבו של אדוני שקיים דיון נוסף קצר והבהיר את הדברים, הוציא מכתב עם היועצת המשפטית לוועדה ויישרנו את ההדורים.

מיקי לוי: ראה זה פלא, תפקידים נוספים יצאו החוצה ועושים תרגילים נוספים.

מיקי לוי: זה לא היה על שולחן הוועדה.

מיקי לוי: בתוך התפקידים עצמם ניסו לשים מדרגים ומעצורים כדי שאנשי הכנסת לא יוכלו לגשת.

מיקי לוי: סתם לדוגמה, מדובר באחראית על ביקורי החוץ שיש לה שלושה סגנים, כולם בעלי תואר אקדמי, וסגרו את זה.

מיקי לוי: כאילו אין להם ניסיון בנושא הזה וזאת כדי להביא מישהו מבחוץ.

מיקי לוי: זה לא סוכם על דעת הוועדה.

מיקי לוי: אני מודה שלא דיברתי עם הוועד.

מיקי לוי: היום הייתה מתוכננת שביתה נוספת.

מיקי רוזנטל: לא שביתה.

מיקי רוזנטל: אסיפת עובדים.

מיקי לוי: נכון.

מיקי לוי: המנכ"ל התרצה.

מיקי לוי: ניסו להידבר אתו ולא הצליחו אבל כנראה שיש הידברות.

משה גפני: עד היום לא היה דבר כזה.

מיקי לוי: אני מעלה את זה כי אתה פתרת את זה כאן, את הוויכוח הזה.

מיקי לוי: הדבר הנוסף אדוני הוא שפתאום אין שעות נוספות לעובדי הכנסת.

מיקי לוי: הרי יש ימים שאנחנו לא כאן, אז על אחת כמה וכמה כשהם הולכים בזמן הביתה, אחרי שמונה וחצי שעות עבודה, אבל בימים שאתה תצטרך לדון בחוק ההסדרים, היועצת המשפטית שלך תקום ותלך הביתה.

מיקי לוי: איך אתה רוצה להעביר את חוק ההסדרים?

מיקי לוי: איך אתה רוצה להעביר את תקציב המדינה?

מיקי לוי: אני חושב שראוי אדוני שאתה תדבר עם יושב ראש הכנסת כדי שלא נעשה פיצוץ בוועדה.

מיקי לוי: אני רוצה להימנע מלבקש דיון מהיר עם הוועד ועם המנכ"ל.

משה גפני: לא.

משה גפני: צריך קודם לדבר.

מיקי לוי: זה לא מכובד.

מיקי לוי: אני מבקש התערבותו של אדוני.

משה גפני: בסדר.

משה גפני: תודה.

משה גפני: מיקי רוזנטל.

מיקי רוזנטל: אדוני, גם אני רציתי לדבר בסוגיה הזאת.

מיקי רוזנטל: לא ידעתי שמיקי מתכוון לדבר עליה.

מיקי רוזנטל: אני אקצר ואומר את הדבר הבא.

מיקי רוזנטל: אנחנו ישבנו כאן בוועדה עם מנכ"ל הכנסת והיו הבנות והוא הבטיח הבטחה שלטונית, שכל השינויים אם יהיו, ייעשו בהסכמת העובדים.

מיקי רוזנטל: זה כתוב בפרוטוקול.

מיקי רוזנטל: אני בדקתי את עצמי היום.

מיקי רוזנטל: לא יכול להיות שעכשיו זה צעד חד צדדי, כוחני, הוא ינסה לכפות את דעתו.

מיקי רוזנטל: אני אומר לך שעובדי הכנסת אחראים.

מיקי רוזנטל: אני כן דיברתי עם הוועד והם מאוד היססו לגבי מה שקרה אתמול.

מיקי רוזנטל: אני קראתי להם לנקוט צעדים יותר חמורים כי מדובר במנכ"ל כוחני, לצערי.

מיקי רוזנטל: אני שמח שניסנקורן נכנס לתוך העניין ואני מקווה שהעניינים ייפתרו.

מיקי רוזנטל: אני רציתי לעשות כמו חברי מיקי לוי.

מיקי רוזנטל: לפני שאני מבקש דיון מהיר בסוגיה הזאת, שלא יהיה נעים לאף אחד, אני מציע ליושב ראש הכנסת להתערב בעניין ומהר.

מיקי רוזנטל: אני אומר לך, אני בדקתי את זה, יש 40 חברי כנסת שהנושא הזה מטריד אותם והם לא מתכוונים לשתוק, במיוחד על הפרת ההבטחה המפורשת שהייתה כאן שלא לפגוע בעובדים ולעשות את כל השינויים בהסכמה אתם.

מיקי רוזנטל: תודה.

משה גפני: קודם כל, זה נכון.

משה גפני: אני מסכים לחלוטין.

משה גפני: אז הייתה גם ההצגה שלך.

משה גפני: בקיצור, היה מדובר שהכול ייעשה בהסכמת הוועד.

משה גפני: אני די הופתעתי מהתהליך הזה שהוא תהליך שגם אם הוא לא היה מסוכם, היה נראה לי שהוא לא נכון.

משה גפני: עובדי הכנסת תמיד הגיעו להסכמות.

משה גפני: אני בשליחות שלכם וגם אני בעצמי חשבתי על זה היום, אני אלך לדבר עם היושב ראש ואני אומר לו.

מיקי רוזנטל: אנחנו מתאפקים כי אנחנו לא רוצים להתערב.

משה גפני: נכון.

מיקי רוזנטל: אנחנו לא רוצים להתערב בסכסוך עבודה וזה לא נכון להתערב, אבל יש גבול.

משה גפני: תודה רבה.

משה גפני: אני אעשה את זה.

משה גפני: אני אדווח לכם.

משה גפני: אנחנו נמצאים בסעיף 5, בהוספת סעיפים 6ג ו-6ו.

משה גפני: עד שם הקראנו?

<שגית אפיק: כן.

<שגית אפיק: הנוסח עבר שינויים.

<שגית אפיק: אחרי כן נעבור על השינויים.

משה גפני: שינויים שצריך להקריא אותם?

<שגית אפיק: כן.

<מורן פרוינד: 5.

<מורן פרוינד: הוספת סעיפים 5ג ו-6ו אחרי סעיף 6ב להחלטה יבוא: "6ג.

<מורן פרוינד: ימי חופשה שנתית נושא משרה שיפוטית שהוא שופט בית המשפט העליון, נשיא בית הדין הארצי לעבודה, הרב הראשי לישראל, חבר בית הדין הרבני הגדול, נשיא בית הדין השרעי לערעורים, חבר בית הדין השרעי לערעורים, ראש בית הדין הדתי הדרוזי לערעורים או חבר בית הדין הדתי הדרוזי לערעורים זכאי ל-42 ימי חופשת מנוחה שנתית.

משה גפני: כמה ימים יש היום?

<קריאה: אין שינוי.

משה גפני: אם אין שינוי, למה זה כתוב?

<קריאה: זה לא היה מעוגן.

מיקי רוזנטל: זה מעגן את ההסדר הקיים.

<רמי טרביה: אדוני, הערה לנוסח.

<רמי טרביה: היועץ המשפטי של בתי הדין הדתיים הדרוזים.

<רמי טרביה: במקום ראש בית הדין הדתי הדרוזי לערעורים, כיום יש נשיא בית הדין הדתי הדרוזי לערעורים.

<רמי טרביה: המינוח הנכון הוא נשיא ולא ראש.

<שגית אפיק: נתקן את זה.

<שגית אפיק: אם זה מופיע בעוד מקומות בהחלטת השכר, נבחן גם אותם ונתקן בהתאמה.

<מורן פרוינד: נושא משרה שיפוטית שאינו נמנה עם נושאי משרה שיפוטית שנמנים בסעיף קטן (א), זכאי ל-30 ימי חופשת מנוחה שנתית.

משה גפני: מי אלה?

מיקי רוזנטל: כל מי שלא מוגדר בסעיף (א).

<קריאה: גם מנהל בתי המשפט נכלל בסעיף הקודם.

<קריאה: פשוט יש סעיף נפרד שמגדיר אותו לעניין הזה.

מיקי רוזנטל: מה זה המונח הזה של מנוחה שנתית?

מיקי רוזנטל: חופש הוא חופש.

מיקי רוזנטל: מה זה מנוחה?

מיקי רוזנטל: שיעשה עם זה מה שהוא רוצה.

מיקי רוזנטל: אני לא מכיר את המושג המשפטי מנוחה.

מיקי רוזנטל: יש מושג משפטי כזה, מנוחה?

<אפרת פרוקצ'יה: כן.

<אפרת פרוקצ'יה: בחוק.

<שגית אפיק: זה בגלל שאתם מבחינים בין ימי השתלמות לימי מנוחה?

<שגית אפיק: או זה סתם ביטוי?

<אפרת פרוקצ'יה: זה הביטוי הרווח לגבי חופשה שהיא לא השתלמות או מחלה.

<אפרת פרוקצ'יה: גם חופשת מחלה היא חופשה.

<שגית אפיק: כי הם זכאים גם לימי חופשה למנוחה אבל יש להם גם ימים שהם לצורך השתלמות.

<שגית אפיק: אנחנו נראה את זה בהמשך.

מיקי רוזנטל: ברור לי.

מיקי רוזנטל: פשוט לא נתקלתי במונח הזה.

<קריאה: בגלל שאתה לא נח.

מיקי רוזנטל: לא נדבר על נושאים כאובים.

<מורן פרוינד: לנושא משרה שיפוטית כאמור בסעיף קטן (ב) וכן לנשיא בית הדין הארצי לעבודה ינוכו 20 ימי חופשה בשנה בעד שלוש תקופות הפגרה.

<אייל לב ארי: למה מחריגים את נשיא בית הדין הארצי לעומת יתר ראשי הערכאות?

<אייל לב ארי: למה עושים לו הסדר אחר|?

<מורן פרוינד: למעשה שופטי בית המשפט העליון עובדים בתקופת הפגרה ולא מנכים להם ימי חופשה בכלל.

<מורן פרוינד: נשיא בית הדין הארצי לעבודה - - -

<קריאה: זה לא נכון.

<קריאה: זאת טעות.

<אייל לב ארי: הוא גם מנוי בסעיף 6ג(א).

<שגית אפיק: הוא נמצא גם קודם.

<שגית אפיק: לא? צריך להוריד אותו מכאן.

<שגית אפיק: אתם מסכימים להוריד אותו?

<קריאה: מוסכם.

<שגית אפיק: מוסכם.

<שגית אפיק: יורד מהנוסח.

משה גפני: כאן בסעיף קטן (ג) כתוב חופשה שנתית.

משה גפני: אני מבין שהוא יורד, אבל למה שיניתם כאן את הנוסח?

משה גפני: למה לא מנוחה שנתית?

משה גפני: כל הסעיף הזה יורד?

<שגית אפיק: לא.

<שגית אפיק: רק נשיא בית הדין לעבודה יורד.

משה גפני: השאלה בעינה עומדת, למה כאן כתוב חופשה שנתית?

משה גפני: למה לא כתוב מנוחה שנתית כמו שכתוב בפסקה (ב)?

משה גפני: למה המינוח כאן שונה?

<אפרת פרוקצ'יה: צריך להיות אותו מינוח.

משה גפני: שיהיה אותו מינוח.

משה גפני: בעוד עשר שנים יגידו שעבר בוועדת הכספים ופתאום יש משהו שונה, בטח התכוונו למשהו.

משה גפני: תעשו את זה אותו הדבר.

<אפרת פרוקצ'יה: זה יהיה אותו הדבר.

<אייל לב ארי: אנחנו צריכים לתקן גם את כותרת השוליים.

<אייל לב ארי: גם השאלה אם לא צריך במקרה הזה כן לפרט את תקנות הפגרות הרלוונטיות.

<אייל לב ארי: בעד שלוש תקופות הפגרה, איזה?

<אפרת פרוקצ'יה: מבחינתנו זה יכול להיות בתקנות.

<אפרת פרוקצ'יה: השאלה מבחינת הדרוזים והרבנים זה מקובל.

<אפרת פרוקצ'יה: מבחינתנו אין מניעה להפנות לתקנות בתי המשפט.

<אייל לב ארי: לא.

<אייל לב ארי: הפניה לתקנות הספציפיות של כל ערכאה.

<אייל לב ארי: לכל ערכאה יש תקנות הפגרות שלה.

<שגית אפיק: לכל ערכאה יש את התקנות שלה.

<שגית אפיק: היה על זה דיון בפעם הקודמת.

<שגית אפיק: אין מניעה להפנות ביחס לכל ערכאה.

<שגית אפיק: המחיקה הזאת צריכה לחזור וזה צריך להיות.

<אייל לב ארי: גם הרבניים, גם בתי המשפט, גם הדרוזים וגם השרעים.

<קריאה: כן.

<קריאה: צריך להוסיף את הדרוזים.

<קריאה: התקנות נחתמו ויפורסמו עוד היום.

<שגית אפיק: אז בכלל לא תהיה בעיה להכניס את כולם.

<מורן פרוינד: על אף האמור בסעיף קטן (ג) - אם כיהן נושא משרה שיפוטית במועד תחילת פגרת הקיץ כהגדרתה בתקנות הפגרות תקופה קצרה משישה חודשים, לא ינוכו ימי הפגרה ממכסת החופשה לה זכאי.

<מורן פרוינד: חלה תקופת פגרת הקיץ במהלך חופשה לצורך השתלמות, לא ינוכו בגין תקופה זו ימי חופשה שנתית.

<מורן פרוינד: לנושא משרה שיפוטית לא ינוכו ימי חופשה שנתית בגין ימי ערב ראש השנה, ערב יום הכיפורים וערב חג השבועות.

<מורן פרוינד: על אף האמור, ככל שנושא המשרה השיפוטית בחר לנצל ימי חופשה שנתית או ארעית בימים הצמודים לערבי חג או שבחר לנצל ימים במהלך חופשה שנתית או ארעית בתקופה הכוללת ערבי חג, אזי ינוכו בגין ערבי החג האמורים ימי חופשה שנתית מהמכסה לה הוא זכאי.

<שגית אפיק: צריך לעדכן את יתר החגים.

<שגית אפיק: גם כאן צריך לעשות התאמה לחגים הנוצריים, המוסלמים והדרוזים.

וירט ליבנה: זה צריך להיות מנוחה.

וירט ליבנה: לא חופשה.

משה גפני: נכון.

משה גפני: צודקת.

<מורן פרוינד: נושא משרה שיפוטית בפנסיה צוברת אשר נמנה עם נושאי משרה שיפוטית שנמנים בסעיף קטן (א), יהיה זכאי לצבור במהלך כהונתו ולפדות בסופה עד 108 ימי חופשה.

<מורן פרוינד: נושא משרה שיפוטית אחר בפנסיה צוברת יהיה כשאי לצבור במהלך כהונתו עד 65 ימי חופשה ולפדות ימים אלו בסופה.

<אפרת פרוקצ'יה: אם אפשר הערה לגבי (ג) ו-(ד).

<אפרת פרוקצ'יה: צריך גם לפרט מה קורה אם התנאים לא מתקיימים.

<אפרת פרוקצ'יה: מה ברירת המחדל.

<אפרת פרוקצ'יה: זה לא ברור מהנוסח.

<אפרת פרוקצ'יה: יש תנאים שבהתקיימם, מנכים 20 ימים.

<אפרת פרוקצ'יה: השאלה מה קורה אם התנאים האלה לא מתקיימים ומה אז קורה.

<אפרת פרוקצ'יה: זה לגבי סעיף קטן (ג) ו-(ד).

משה גפני: את חוזרת אחורנית?

<אפרת פרוקצ'יה: כן.

<אפרת פרוקצ'יה: הסעיף בנוי כך שאם מתקיימים תנאים מסוימים מנוכה מכסה מסוימת של ימי חופשה שנתית.

<אפרת פרוקצ'יה: השאלה מה קורה אם התנאים האלה לא מתקיימים.

<שגית אפיק: איזה תנאים צריכים להתקיים?

<שגית אפיק: אני רואה שמחקתם את התנאים ולכן אין תנאים.

<שגית אפיק: אני מבינה שזה יהיה בנהלים.

<אפרת פרוקצ'יה: אנחנו מפנים לנהלים?

<שגית אפיק: כרגע זה ירד מהנוסח.

משה גפני: אין תנאים.

<מורן פרוינד: בשלב הזה אין תנאים.

משה גפני: אין.

משה גפני: זה נמחק.

<מורן פרוינד: נושא משרה שיפוטית בפנסיה תקציבית אשר נמנה עם נושאי משרה שיפוטית שנמנים בסעיף קטן (א), יהיה זכאי לצבור במהלך כהונתו ולפדות בסופה עד 126 ימי חופשה שנתית.

<מורן פרוינד: נושא משרה שיפוטית אחר בפנסיה תקציבית יהיה רשאי לצבור במהלך כהונתו ולפדות בסופה עד 75 ימי חופשה שנתית.

<מורן פרוינד: נוכח המנהל, כהגדרתו בסעיף 7ב להחלטה זו, שנבצר מנושא משרה שיפוטית מחמת לחץ העבודה, לנצל את ימי החופשה השנתית כך שצבירת ימי החופשה שלו לא תעלה על המכסה המותרת לגביו לפי סעיף קטן (ו), יהיה רשאי לאשר לנושא המשרה לצבור באותה שנה ימי חופשה מעבר למכסה האמורה, ובלבד שסך ימי החופשה הצבורים על פי סעיף קטן זה לא יעלה על 140 ימים.

<מורן פרוינד: 6ד ימי חופשה ארעית נושא משרה שיפוטית בפנסיה צוברת זכאי לשני ימי חופשה ארעית בשנה.

<שגית אפיק: בישיבה הקודמת ביקשת להעלות לארבעה ימים.

משה גפני: כן.

משה גפני: את זה אני מבקש להעלות לארבעה ימים.

משה גפני: אולי אני אומר כאן משפט לגבי העניין הזה.

משה גפני: בישיבה הקודמת היה דיון לגבי מה יהיה ב-2020.

משה גפני: היה דיון על כמה נושאים.

משה גפני: אני החלטתי לעצמי ואני מציג את זה כאן בוועדה.

משה גפני: המציאות הזאת של 2020, אנחנו נצטרך לקיים דיון לפני כן.

משה גפני: אני יודע שזה לא הגון כלפי השופטים הצעירים אבל נקיים דיון לפני 2020.

משה גפני: אני מודיע את זה כבר עכשיו.

משה גפני: לגבי הדברים האחרים, אני מוותר.

משה גפני: זאת אומרת, אין ברירה.

משה גפני: צריך לגמור את העניין הזה ובתנאי שאין הבדלים, ותנאי יותר חשוב שאמרתי לחברים מהאוצר הוא שלא יכול להיות שמתנהל דיון כזה כבר כל כך הרבה זמן ומורידים מהשופטים דברים שמגיעים להם ומעבירים את זה לדברים שנותנים להם עכשיו לגבי הנושאים הללו שעל זה התקיים כל כך הרבה זמן דיון.

משה גפני: האוצר גם צריך לתת משהו.

משה גפני: מכיוון שגם האוצר צריך לתת משהו, אני מבקש להעלות את זה משני ימי ארעי לארבעה ימי ארעי.

משה גפני: זה גם יעשה סדר ויעשה שכל וגם האוצר שותף לעניין הזה ולא שהשופטים ונושאי המשרה משלמים את הכול לעצמם.

משה גפני: זה לא הרבה כסף ואני מבקש שאלה יהיו ארבעה ימים.

<מתן יגל: אפשר לומר משהו?

משה גפני: האמת היא שאפשר אבל זה לא רלוונטי.

<מתן יגל: לעניות דעתנו אין לנו בעיה עם הפחתה ושינוי בימי הארעי וכמובן זה בסמכותה של הוועדה.

<מתן יגל: אנחנו חושבים שהדבר הנכון הוא לשנות את גובה המענק.

<מתן יגל: בסופו של דבר, יש איזה מתווה שכרגע הוא מסוכם והוא משתנה ומשנה את מאזן הכוחות.

<מתן יגל: מעבר לזה, אני חושב שבסופו של דבר אנחנו לא רוצים שיהיה שום שוני בין הדיינים לבין השופטים.

משה גפני: לא שמעתי.

משה גפני: אתה מסכים?

<מתן יגל: לא.

<מתן יגל: אני לא מסכים.

<מתן יגל: מה זה מסכים?

<מתן יגל: זו החלטה שלכם.

<מתן יגל: ההצעה שלי היא שהדבר הזה יבוא בתמורה להורדה של גובה המענק.

<מתן יגל: בסופו של דבר אם היום הוועדה מחליטה לעשות שינוי בימי ארעי, יש לזה משמעות כלכלית.

משה גפני: אני מודיע בזה שאם אתם מורידים מהמענק, יש לכם עסק אתי.

משה גפני: אני מדבר פעם אחר פעם אחר פעם, גם בשיחות שאני מדבר אתכם וגם עכשיו אני אומר את זה.

משה גפני: אני אומר שאתם צריכים לתרום לעניין.

<מתן יגל: יש לנו תרומה.

משה גפני: תודה רבה.

משה גפני: הבנתי.

משה גפני: אני מבקש שלא תורידו מהמענק.

משה גפני: אם תורידו מהמענק, תהיה תגובה.

<מתן יגל: אתה קובע את המענק.

<מתן יגל: אנחנו לא יכולים להוריד.

<מתן יגל: אני חושב שכן יש לנו כאן תרומה לא קטנה.

משה גפני: אין לכם שום תרומה בעניין הזה.

משה גפני: התרומה שלכם היא שאתם יושבים ומקדישים לזה זמן ואתם אנשים נחמדים.

משה גפני: זאת התרומה ולא מעבר לזה.

<מתן יגל: לא.

<מתן יגל: ממש לא.

משה גפני: אין לכם תרומה.

משה גפני: זה משק סגור.

משה גפני: אמרתי את זה לשרת המשפטים, אמרתי את זה גם לאחרים שנמצאים בעניין הזה.

משה גפני: אמרתי את זה לכולם.

משה גפני: מבחינת

משה גפני: כם זה משק סגור.

משה גפני: אתם לא משקיעים בזה שקל.

משה גפני: תתרמו שני ימי ארעי.

משה גפני: אפשר לחשוב על מה מדובר.

משה גפני: איך אומרים לי אצל ראש הממשלה?

משה גפני: לקחת 100 מיליון שקלים.

משה גפני: 100 מיליון שקלים?

משה גפני: אני אמרתי לראש הממשלה שאני רוצה לדעת מתי המשיח בא כי אתם יודעים מתי סוף העולם.

משה גפני: חבל על הדיון.

משה גפני: גמרנו.

משה גפני: ממשיכים.

<מתן יגל: משפט אחד ברשותך.

משה גפני: לא.

משה גפני: אין לך רשות דיבור יותר.

משה גפני: מיקי, אתה אתי?

מיקי רוזנטל: לגמרי.

מיקי רוזנטל: אתה יודע שאם אני לא מעיר, זה בסדר.

משה גפני: אבל אתה הבנת?

משה גפני: לא תורמים לעניין שקל.

משה גפני: אני יושב כאן עם שרת המשפטים ועם הממונה על התקציבים.

<מתן יגל: 170 מיליון שקלים שיוצאים בשנה הבאה, אי אפשר להגיד שזאת לא תרומה.

משה גפני: זאת תרומה עצומה.

משה גפני: אתם תקבלו קבלה על התרומה הזאת.

משה גפני: שקל הם לא משקיעים.

משה גפני: שקל.

<הרב מאיר כהנא: היושב ראש, אם יש צורך, נציג את עמדת הדיינים בעניין.

מיקי רוזנטל: אין צורך.

משה גפני: אין צורך.

מיקי רוזנטל: אין צורך.

מיקי רוזנטל: חבל על הזמן.

מיקי רוזנטל: אנחנו רוצים להתקדם.

מיקי רוזנטל: באמת חבל על הזמן.

מיקי רוזנטל: יש לנו הבנות.

<מורן פרוינד: נושא משרה שיפוטית בפנסיה תקציבית זכאי ל-14 ימי חופשה ארעית בשנה, ולכל היותר שלושה ימי חופשה ארעית ברצף.

<מורן פרוינד: אני רק אומר על הסעיף הקודם שברגע שזה עולה לארבעה ימים, גם כאן צריך להכניס סיפה שאומרת שלכל היותר שלושה ימים ברצף.

משה גפני: מה שצריך להתאים, להתאים.

משה גפני: אני סומך עליכם.

<שגית אפיק: אתה העלית להם את זה משני ימים לארבעה.

<שגית אפיק: היא אומרת שהיא מבקשת מהנהלת בתי המשפט שהם יוכלו לקחת לכל היותר שלושה ימים חופשה ברצף.

<שגית אפיק: אומרת לך ורדה שתיתן להם גם ארבעה ימים ברצף.

וירט ליבנה: ברור.

<שגית אפיק: זה לא עניין ניסוחי אלא עניין מהותי.

<שמעון יעקבי: אצלנו עשוי להיות גם חמישה ימים.

<שמעון יעקבי: אנחנו לא מבקשים יותר מחמישה ימים.

<שמעון יעקבי: אלה שהם ותיקים והם בתקציבית, מגיע להם עד 14 ימים.

<שמעון יעקבי: אנחנו רוצים אותם בימים מרוכזים וזה עשוי להגיע לחמישה ימים.

משה גפני: אבל למה תהיו שונים מהשופטים?

<שמעון יעקבי: זה מה שהיה כל הזמן.

<שמעון יעקבי: אנחנו לא משנים.

<שמעון יעקבי: אצלנו היה גם חמישה ימים.

משה גפני: אני לא אעשה סעיף מיוחד לדיינים.

<קריאה: לא.

<קריאה: לאפשר לכולם ברצף.

משה גפני: אם השופטים מסתפקים בזה, גם אתם תצטרכו.

וירט ליבנה: בתקציבית לא נותנים.

וירט ליבנה: זאת התקציבית.

<שגית אפיק: הרב יעקבי, אתה מדבר על סעיף קטן (ב), על הפנסיה התקציבית ואתה רוצה שבפנסיה התקציבית תוכלו לקחת לכל היותר חמישה ימים ברצף.

<שגית אפיק: לשופטים זה לא אמור להפריע.

<שגית אפיק: הוא מדבר על סעיף קטן (ב) ולא על סעיף קטן (א).

<קריאה: ב-(א) צריך לבטל את המגבלה לגמרי.

משה גפני: אתם מסכימים?

וירט ליבנה: כן.

<אייל טולדו: אנחנו לא מבינים למה צריך להיות שוני בין שופטים לדיינים בהקשר הזה.

וירט ליבנה: לא.

וירט ליבנה: אין שוני.

וירט ליבנה: יש לכולם.

<אייל טולדו: אבל אנחנו לא מוכנים להרחיב את העניין הזה.

וירט ליבנה: מה זה משנה לכם שהתקציבית לוקחים חמישה ימים ברצף או שלושה ימים?

וירט ליבנה: מה זה משנה?

<אייל טולדו: מה זאת אומרת מה זה משנה?

<אייל טולדו: אנחנו מיטיבים את מצבם של השופטים בהקשר הזה.

וירט ליבנה: למה?

<אייל טולדו: אמרנו שהסדרה של תנאים תיעשה בפעימה השנייה ולא עכשיו.

<קריאה: אז בואו נוותר בכלל על מגבלה על הרצף.

<קריאה: בוא נוותר על מגבלת הרצף שהיא שייכת לטקט ב'.

משה גפני: נעשה באמצע.

משה גפני: יהיו ארבעה ימים.

משה גפני: בסדר.

<אייל טולדו: כבוד הרב, אם אפשר להוסיף משהו.

<אייל טולדו: ימי הארעי אצל השופטים מוגדרים אחרת מימי הארעי אצל הדיינים.

משה גפני: נעשה פשרה.

משה גפני: אין לי כוח להיכנס לזה.

משה גפני: הרב יעקבי רוצה חמישה ימים, נעשה פשרה ויהיו ארבעה.

<אייל טולדו: אנחנו גם מתפשרים במקומות אחרים?

משה גפני: כן, בטח.

משה גפני: בטח.

משה גפני: ארבעה ימים.

<אפרת פרוקצ'יה: בסעיף קטן (א) ו-(ב), ארבעה ימים?

משה גפני: כן.

<שגית אפיק: ב-(א) לא צריך כי יש כבר ארבעה ימים.

<שגית אפיק: ב-(ב), במקום שלושה, יהיו ארבעה.

וירט ליבנה: זה טכני.

משה גפני: את צודקת.

<מורן פרוינד: בסעיף זה – "ימי חופשה ארעית" – ימי חופשה המיועדים בעיקרם לצורך עניינים דחופים ובלתי צפויים.

<מורן פרוינד: ימים אלה ניתנים לניצול באישור ראש הערכאה השיפוטית בה מכהן נושא המשרה השיפוטית, לא ניתנים לצבירה משנה לשנה, לא ניתן לצאת במהלכם לחוץ לארץ ולא ניתן לצרפם לחופשת מנוחה שנתית או לפגרה.

<שמעון יעקבי: יש לנו כאן הערה.

<שמעון יעקבי: בהגדרה נאמר ימי חופשה המיועדים בעיקרם לצורך עניינים דחופים ובלתי צפויים.

<שמעון יעקבי: מבחינתנו לאורך כל השנים זה היה גם דברים צפויים.

<שמעון יעקבי: אנחנו נתנו להם בין ראש השנה ויום כיפור ימי ארעי, כדי שינצלו את ימי הארעי.

<שמעון יעקבי: אני מבקש להוסיף או לפי הסדר שאישר המנהל.

<קריאה: גם שופטי בית משפט השלום משתמשים בזה בתכנית שנתית מראש.

<אייל טולדו: המילה בעיקרם מיועדת לפתור את הסוגיה הזאת.

<אייל טולדו: אנחנו לא הולכים להיכנס כאן להגדרות השונות בין דיינים לבין שופטים.

<שמעון יעקבי: נוכח זה שההבהרה הזאת נאמרה על ידי האוצר, נרשמה בפרוטוקול, מקובל עלינו.

משה גפני: אנחנו נעביר אליכם את הפרוטוקול, בלי נדר.

משה גפני: "נושא משרה שיפוטית" – למעט שופט בית המשפט העליון, נשיא בית הידן הארצי לעבודה, הרב הראשי לישראל, חבר בית הדין הרבני הגדול, נשיא בית הדין השרעי לערעורים, חבר בית הדין השרעי לערעורים, נשיא בית הדין הדתי הדרוזי לערעורים, וחבר בית הדין הדתי הדרוזי לערעורים".

משה גפני: 6.

משה גפני: הוראת מעבר.

משה גפני: על אף האמור בסעיף 5ב(ב) להחלטה, אם מונה נושא משרה שיפוטית בפנסיה צוברת לפני יום י"ט בטבת התשע"ג (1 בינואר 2013): יהיה זכאי למענק כאמור סעיף 5ב(א) עד 60 יום מיום כניסתו לתוקף של תיקון זה וזאת גם אם טרם השלים 96 חודשי כהונה.

משה גפני: נושא משרה שיפוטית בפנסיה צוברת אשר שולם לו מענק לפי סעיף קטן (1) ואשר בעת סיום כהונתו טרם השלים 96 חודשי כהונה, ישיב למדינה את חלקו היחסי של המענק בעת סיום כהונתו, בסכום השווה לסכום המענק שקיבל בפועל, חלקי 96, כשהוא מוכפל בהפרש בין 96 לבין מספר חודשי כהונתו בפועל.

משה גפני: נפטר נושא המשרה השיפוטית בפנסיה צוברת בטרם השלים 96 חודשי כהונה בפועל, לא תידרש השבת חלקו היחסי של המענק כאמור.

משה גפני: המדינה רשאית לקזז את הסכום שבסעיף קטן (2) מכל תשלום שישולם לנושא המשרה השיפוטית בפנסיה צוברת בשל כהונתו.

משה גפני: מענקים לפי סעיפים 5ב ו-5ג ישולמו גם לנושא משרה שיפוטית בפנסיה צוברת אשר פרש לפני כניסתו לתוקף של תיקון זה, אם השלים 96 חודשי כהונה ואף לשאריו של נושא משרה שיפוטית כאמור בין שנפטר במהלך כהונתו ובין שלאחריה.

<אפרת פרוקצ'יה: כאן יש לנו תיקון.

<אפרת פרוקצ'יה: אנחנו רוצים להוסיף אחרי 96 חודשי כהונה, בגינו זכאי לגמלה לפי חוק שירות המדינה (גמלאות) (נוסח משולב), התש"ע-1970.

<שגית אפיק: את יכולה לחזור על זה?

<שגית אפיק: אני לא חושבת שהבנתי.

<אפרת פרוקצ'יה: המענק הזה בעצם לא יינתן לשופט שעמד בתנאים וזכאי לקצבה לפי חוק הגמלאות לגבי שירות קודם שלו.

<אפרת פרוקצ'יה: זה רק לגבי שופטים שפרשו לפני תחילתו של התיקון.

<אפרת פרוקצ'יה: זה היה בסיכום בינינו לבין השופטים.

<אפרת פרוקצ'יה: זה דבר שאין עליו התנגדות.

<שגית אפיק: רק להבהיר את זה בנוסח.

<אפרת פרוקצ'יה: כן.

<שגית אפיק: מקובל עליכם?

<קריאה: אני לא כל כך הבנתי על מה מדובר.

וירט ליבנה: אני רוצה להסביר שבעצם אנחנו ביקשנו להחיל את ההסכם הזה גם על שופטים שכבר פרשו.

וירט ליבנה: אבל הסכמנו שזה לא סביר ששופטים שפרשו והם זכאים גם לפנסיה תקציבית, כשהם הגיעו לכהונת השיפוט הם היו זכאים לפנסיה תקציבית כי הם הגיעו מהמדינה או מהצבא וכדומה, ואז הם התחילו לצבור פנסיה צוברת בכהונה השיפוטית.

וירט ליבנה: כשהם פורשים, מגיעה להם גם פנסיה תקציבית וגם הפנסיה הצוברת.

וירט ליבנה: אמרנו שאלה לא יקבלו את המענקים כי באופן עקרוני הם גם לא משלמים על זה בימים הארעיים כי הם כבר פרשו לפני כמה שנים.

וירט ליבנה: מאחר ואנחנו הסכמנו להחיל את זה על אלה שפרשו בעבר, ראינו את זה כחריג אבל זה היה לנו מאוד חשוב כי יש שופטים שפרשו עם ניסה מאוד קטנה והיה לנו חשוב לכלול אותם, קיבלנו את ההסתייגות שאמרה שמי שפרש עם פנסיה תקציבית ועם צוברת, הוא לא יהיה זכאי.

<שגית אפיק: אפרת, תקריאי שוב את הניסוח.

<אפרת פרוקצ'יה: מענקים לפי סעיפים 5ב ו-5ג ישולמו גם לנושא משרה שיפוטית בפנסיה צוברת אשר פרש לפני כניסתו לתוקף של תיקון זה, אם השלים 95 חודשי כהונה והוא אינו זכאי לקצבה לפי חוק שירות המדינה (גמלאות) (נוסח משולב), התש"ע-1970 ואף שאריו של נושא משרה שיפוטית כאמור בין שנפטר במהלך כהונתו ובין שלאחריה.

<אייל לב ארי: יכולה להיות לו זכאות, כמו ש-ורדה אמרה, מכוח חוק שירות הקבע?

<אפרת פרוקצ'יה: יכול להיות.

<אפרת פרוקצ'יה: לדעתי לא היו כאלה אבל ככל שתהיה, אני מציעה להוסיף אותם.

<אייל טולדו: היו.

<שגית אפיק: צריך להוסיף או מכוח חוק.

<מורן פרוינד: נושא משרה שיפוטית אשר צבר עד ליום כ"ז באלול התשע"ז (18 בספטמבר 2017) מספר ימי חופשה גבוה ממכסת ימי החופשה המותרת לצבירה ולפדיון, יהא זכאי לנצל את ימי החופשה העודפים על המכסה האמורה במהלך כהונתו, אך לא יהיה זכאי לפדותם במועד סיום כהונתו.

<מורן פרוינד: סכום מענק פרישה המשולם לשופט בעת סיום כהונתו, שאינו פדיון זכויות המגיעות לשופט, לרבות מענק לפי סעיף 13 להחלטת גמלאות, יופחת מסכום המענק המשולם לפי סעיף 5ג.

<מורן פרוינד: על אף האמור, שופט שפרש לפני יום כ"ז באלול התשע"ז (18 בספטמבר 2017) ושולמו לו סכומים כאמור, יופחת סכום מענקי הפרישה מהמענק ששולם לפי סעיף 5ב ומהמענק ששולם לפי סעיף 5ג.

<אפרת פרוקצ'יה: גם הסעיף הזה, צריך תיקון.

<אפרת פרוקצ'יה: בהסכמת השופטים.

<אפרת פרוקצ'יה: סכום מענק לפי סעיף 13 להחלטת גמלאות יופחת מסכום המענק המשולם לפי סעיף 5ג.

<אפרת פרוקצ'יה: על אף האמור, שופט שפרש לפני יום כ"ז באלול התשע"ז (18 בספטמבר 2017) ושולמו לו סכומים כאמור, יופחת סכום מענקי הפרישה מהמענק שולם לפי סעיף 5ב ומהמענק ששולם לפי סעיף 5ג.

וירט ליבנה: זה מה שכתוב.

<שגית אפיק: זה מה שכתוב.

<אפרת פרוקצ'יה: הורדנו את החלק הראשון.

<אפרת פרוקצ'יה: סכום המענק לפי סעיף 13.

<שגית אפיק: את כל היתר השארת אותו הדבר?

<אפרת פרוקצ'יה: לא.

<אפרת פרוקצ'יה: ושולמו לו סכומים כאמור, במקום שולמו לו מענקי פרישה.

וירט ליבנה: זה מה שכתוב.

<שגית אפיק: נכון.

<שגית אפיק: זה מה שכתוב.

<שגית אפיק: סכום מענק – ומכאן יורדות המלים עד לפי סעיף 13 - לפי סעיף 13 להחלטת גמלאות יופחת מסכום המענק המשולם לפי סעיף 5ג.

<שגית אפיק: על אף האמור, שופט שפרש לפני יום כ"ז באלול התשע"ז (18 בספטמבר 2017) ושולמו לו סכומים כאמור, יופחת סכום מענקי הפרישה מהמענק ששולם לפי סעיף 5ב ומהמענק ששולם לפי סעיף 5ג.

משה גפני: בסדר.

משה גפני: אין מחלוקת בעניין הזה.

משה גפני: את הניסוח נעשה בהתאמה.

<שגית אפיק: את רוצה שאני אקריא את זה?

<שגית אפיק: אני אקריא.

<שגית אפיק: סכום מענק לפי סעיף 13 להחלטת גמלאות יופחת מסכום המענק המשולם לפי סעיף 5ג.

<שגית אפיק: על אף האמור, נושא משרה שיפוטית שפרש לפני יום כ"ז באלול התשע"ז (18 בספטמבר 2017) ושולמו לו סכומים כאמור, יופחת סכום מענקי הפרישה מהמענק ששולם לפי סעיף 5ב ומהמענק ששולם לפי סעיף 5ג.

וירט ליבנה: אולי במקום סכום מענקי הפרישה, יבוא לפי סעיף 13.

<אפרת פרוקצ'יה: אין כאן הכוונה למענקי פרישה אלא למענק על פי סעיף 13.

<אפרת פרוקצ'יה: יש סעיף נוסף שביקשנו להחיל, של תחולה של ההסדר בתוך 60 ימים, באישור ועדת הכספים.

<שגית אפיק: 60 ימים מיום הפרסום.

וירט ליבנה: כן.

<שגית אפיק: ייקח לנו עוד כמה ימים לפרסם.

<שגית אפיק: למה 60 ימים?

<שגית אפיק: למה תחילה מאוחרת?

<שגית אפיק: יש איזו הנמקה?

וירט ליבנה: מאחר וההתחייבות של האוצר שהמענקים ישתלמו תוך 60 ימים.

<אייל טולדו: מדובר בנושא טכני.

<שגית אפיק: לא עדיף לקבוע מועד?

<אפרת פרוקצ'יה: לא.

<אפרת פרוקצ'יה: המענקים הם ממילא 60 ימים.

<אייל טולדו: תוך 60 ימים ישולמו המענקים.

<שגית אפיק: וכל היתר?

<שגית אפיק: יש כאן את החופשה.

<שגית אפיק: אם המענקים ממילא משתלמים תוך 60 ימים, מה צריך לעשות את זה בסעיף תחילה?

<מתן יגל: אין בעיה שיתחילו מעכשיו את ההסדרה של הימים.

<מתן יגל: פשוט למענקים צריכים 60 ימים כי יש כאן עניין טכני שבחשב כללי צריך לסדר את המנגנון הזה ואת החישובים.

משה גפני: בסדר.

משה גפני: חבל על הזמן.

וירט ליבנה: מה שקורה הוא שהתחילה השנה ואנשים התחילו לממש את החופשה.

משה גפני: אולי תקשיבי לי ואני אחסוך לך.

משה גפני: התחילה היא מיידית, להוציא את הנושא של המענק שצריך להיות בתוך 60 ימים.

<שגית אפיק: זה מופיע בהוראת מעבר עצמה.

<שגית אפיק: תסתכלו בסעיף 6, בהוראת המעבר עצמה.

<שגית אפיק: כתוב: יהיה זכאי למענק עד 60 ימים מיום כניסתו לתוקף של תיקון זה.

וירט ליבנה: מה-1 בינואר אנשים יתחילו לנצל.

משה גפני: אבל הכול מתחיל מיידית.

וירט ליבנה: אני רוצה שההפחתה של החופשות גם תתחיל תוך 60 ימים.

וירט ליבנה: התמורה.

<מתן יגל: אנחנו מסכימים אתם.

<מתן יגל: זה הסיכום שהיה.

<מתן יגל: אנחנו משתדלים לעמוד בסיכומים.

<שגית אפיק: התחילה תהיה 60 ימים מיום הפרסום.

משה גפני: הרב יעקבי, תאלצו להסכים לזה.

<שגית אפיק: זה מיטיב אתכם.

משה גפני: הסכמנו.

משה גפני: זה לא קריטי.

<שגית אפיק: רק להבהיר, זה לא יהיה 60 פלוס 60.

<שגית אפיק: כיוון שבהוראת המעבר יש 60, כולנו מדברים על 60 פעם אחת.

וירט ליבנה: נכון.

<שגית אפיק: יש לכם תיקונים להתחלה?

וירט ליבנה: יש לי הערה אחת.

<אייל טולדו: חשוב לי שהנהלת בתי המשפט תיתן הצהרה לפרוטוקול לגבי הסכומים שמשולמים לשופטים במועד הפרישה.

וירט ליבנה: זה מה שרציתי להגיד.

וירט ליבנה: כיוונת לדעתי.

וירט ליבנה: רציתי להעיר לפרוטוקול שיהיה ברור שסכום המענק היחידי שמשולם היום לשופטים במועד הפרישה, זה רק יכול להיות סכום המענק לפי סעיף 13 להחלטת הגמלאות שהוא גם ניתן רק לפי שיקול דעת.

וירט ליבנה: הוא לא אוטומטי אלא לפי שיקול דעת הנשיא.

משה גפני: זה גם אצלכם.

<קריאה: כן.

<קריאה: גם אצלנו.

וירט ליבנה: אני מדברת על סעיף 13 להחלטת הגמלאות שנותן לנשיא שיקול דעת לתת פיצוי.

<שגית אפיק: אנחנו מכניסים תיקון לסעיף 13.

<שמעון יעקבי: אלה לא הרבנים הראשיים.

<שמעון יעקבי: נשיא בית הדין הרבני הגדול.

<קריאה: וגם הנשיאים האחרים.

<שגית אפיק: אני חושבת שלגבי האחרים, הסעיף בסדר אבל אנחנו נבדוק.

<שמעון יעקבי: הגדרת המנהל לדעתי צריכה להיות בסעיף 1.

<שמעון יעקבי: דיברתי הבוקר עם האוצר ואמרו לי שמא זה משפיע על זכויות המנהל והתשובה שלי חד משמעית לא.

<שמעון יעקבי: מדובר כאן במנהל בהקשר של הפעילות שלו כמי שאחראי על הניהול השוטף של הערכאה המשפטית.

<שגית אפיק: למה אתה צריך את זה ב-1.

<שגית אפיק: זה מופיע בסעיפים הרלוונטיים.

<שגית אפיק: גם אנחנו חוששים להכניס את זה.

<שגית אפיק: אני אומרת לך את האמת.

<שמעון יעקבי: אפשר לזהות בדיוק היכן כתוב המנהל.

<שמעון יעקבי: כאשר כתוב מנהל בתי המשפט בצורה מפורשת, ברור ש מתכוונים למנהל בתי המשפט ולא למנהל בתי הדין.

<שמעון יעקבי: גם מנהל בתי הדין כתוב בנפרד בהקשרים מסוימים.

<שמעון יעקבי: לכן נראה לי שההגדרה צריכה להיות אחידה.

<שגית אפיק: ההגדרה היא אחידה.

<שגית אפיק: מפנים לסעיף 7ב.

<שגית אפיק: אין בעיה עם ההגדרה.

<אפרת פרוקצ'יה: אין בעיית נוסח.

משה גפני: מה ההערה השנייה?

<שמעון יעקבי: בסעיף 4 בו אנחנו מתקנים את סעיף 6ב, בסעיף קטן (ו) נאמר שימי דיון באולם בית המשפט במהלך חופשה לפי סעיף זה אשר אושרו על ידי מי עומד בראש הערכאה השיפוטית בה מכהן נושא המשרה השיפוטית.

<שמעון יעקבי: עם כל הכבוד הראוי, אני לא חושב שנשיאת בית המשפט העליון היא זו שצריכה - - -

<קריאה: לא נשיאת בית המשפט העליון.

<קריאה: הנשיא של בית המשפט.

<שמעון יעקבי: יכול להיות שנשיא של בית המשפט מתאים לכך.

<שמעון יעקבי: בכל הכבוד הראוי, לדעתי אצלנו ראש אבות בתי הדין - - -

משה גפני: לא.

משה גפני: לא נשנה.

משה גפני: אתה הערת את זה גם בישיבה הקודמת.

משה גפני: לא נשנה.

משה גפני: אין ברירה.

משה גפני: אתה צריך לשבת אתו, עם נשיא בית הדין הרבני, שהוא ידע.

משה גפני: אני כל הזמן מדגיש וחוזר ומדגיש שאני חושב שזה טובת העניין שלא יהיה שוני בין הערכאות.

<שמעון יעקבי: שוני, אני יכול לשמור שלא יהיה שוני על ידי זה שאני מגדיר המנהל או מי מטעמו.

משה גפני: גם אצל נשיא בית המשפט העליון לא עושים את זה.

<שמעון יעקבי: אז המנהל ממנה.

משה גפני: אני הבנתי.

משה גפני: זה לא טוב.

משה גפני: אלה תקנות לזמן רב.

<שמעון יעקבי: יהיה משהו אחיד.

משה גפני: אני לא חושב אלא אם כן אתם מסכימים שלא נשיא בית המשפט אלא יכול להיות מי מטעמו.

וירט ליבנה: לא.

וירט ליבנה: רק נשיא בית המשפט, רק הוא יודע.

משה גפני: יש עוד תיקונים?

<שגית אפיק: יש תיקונים.

<שגית אפיק: נחזור להתחלה.

<מורן פרוינד: יש תיקונים בהגדרות.

<מורן פרוינד: להקריא את ההגדרה כולה?

משה גפני: לא.

משה גפני: רק את התיקון.

משה גפני: את ההגדרות קראנו.

<מורן פרוינד: השמטנו מההגדרה של נושא משרה שיפוטית בפנסיה צוברת את הסיפה, החל מהמילה "למעט" ועד סופה של ההגדרה.

<אייל לב ארי: למה הורדתם שופט עמית?

<מורן פרוינד: דיברנו על זה בישיבה הקודמת, ששופטים עמיתים, עצם כהונתם כשופט עמית, אין הכוונה שהיא תקנה להם את הזכאות למענקים.

<מורן פרוינד: לא רצינו להכניס את זה כאן בסעיף ההגדרות - התייחסנו לזה בישיבה הקודמת – כי שופטים עמיתים לא נחשבים לנושא משרה שיפוטית ואנחנו לא רוצים שכאן יחושבו שלעניין זכויות הם כן.

<מורן פרוינד: בהגדרה של נושא משרה שיפוטית בפנסיה תקציבית, החל מהמילה "וכן נושא משרה שיפוטית" עד הסוף – מורידים.

<שגית אפיק: כולל למעט שופט עמית.

<מורן פרוינד: כן.

<מורן פרוינד: בסעיף 5ב(ג), אחרי המילה "מענק" יתווסף: "ואשר שולמו בעד אותו חודש".

<מורן פרוינד: אחרי המילה "רכיב" תתווסף המילה "חודשי".

<אפרת פרוקצ'יה: אני אעיר כדי לחסוך זמן.

<אפרת פרוקצ'יה: דיברנו על כל הדברים האלה ואמרנו שבנוסח ננסח אותם.

<אפרת פרוקצ'יה: אפשר שהוועדה תשב ותחליט על הנוסח.

<מורן פרוינד: אחרי המילה "וכן כל רכיב" תתווסף המילה "חודשי".

<מורן פרוינד: לאחר מכן, אחרי "ישולם המענק" יתווסף המשפט "אשר שולם בעד אותו חודש".

<מורן פרוינד: אחרי המילה "לגבי נושא משרה שיפוטית אשר" יתווסף המשפט "הועמד לרשותו רכב צמוד".

<מורן פרוינד: השינוי הבא הוא בסעיף 5ג(1), יש התייחסות רק לחוקים הרלוונטיים לשופטים לגבי סיום הכהונה.

<מורן פרוינד: צריך להוסיף התייחסות.

<שגית אפיק: זה עניין של נוסח.

<אייל לב ארי: "כהונתו לא הסתיימה בנסיבות שקבועות בסעיף 7(4) לחוק יסוד: השפיטה, למעט סיום כהונה לפי סעיף 13(א)(2) לחוק בתי המשפט או בנסיבות הקבועות בסעיף 7(5) לחוק יסוד: השפיטה והנסיבות הקבועות בסעיף 14(4) או (5) לחוק הדיינים התשט"ו-1955 וסעיף 17(4) או 5 לחוק הקאדים התשכ"א-1961 או במשימות הקבועות לפי סעיף 17(4) או (5) לחוק בתי הדין הדרוזים התשכ"ט-1962 לפי העניין".

<מורן פרוינד: יש תיקון בסעיף 6ב שמדבר על חופשה לצורך השתלמות.

<מורן פרוינד: זה תיקון מהנוסח הקודם.

<מורן פרוינד: סעיף 6ב(ב) להחלטה.

<מורן פרוינד: (ב) בסעיף קטן (ב), במקום האמור בו יבוא: "חופשה לפי סעיף קטן (א) ניתנת לצבירה עד לשנים עשר חודשים ותהיה בת 30 ימים לנושא משרה שיפוטית בפנסיה תקציבית ובת 27 ימים לנושא משרה שיפוטית בפנסיה צוברת".

<מורן פרוינד: (ג) בסופו יבוא: "חופשה לפי סעיף זה לא ניתנת לפדיון במהלך כהונה או עם סיומה".

<מורן פרוינד: (ד) ימי שבת וחג יבואו במניין ימי החופשה לפי סעיף זה.

<מורן פרוינד: ימי הפגרה בתקופת החגים שנוגעים לאותו נושא משרה, לפי סעיף 1 לתקנות בתי המשפט (פגרות), התשמ"ג-1983, סעיף 1 לתקנות הדיינים (פגרות), התשע"ג-2013, סעיף 1 לתקנות בתי הדין השרעיים (פגרות), התשע"ו-2016 (להלן – תקנת הפגרות) לא יבואו במניין האמור אלא אם נושא המשרה בחר לנצל את חופשת ההשתלמות בתקופת הפגרה.

<שגית אפיק: צריך להוסיף גם את הדרוזים.

<שגית אפיק: (ה) ימי דיון באולם בית המשפט במהלך חופשה לפי סעיף זה, אשר אושרו על ידי מי שעומד בראש הערכאה השיפוטית בה מכהן נושא המשרה השיפוטית, לא יבואו במניין ימי החופשה שנוצלו לפי סעיף זה.

<שגית אפיק: עד כאן.

<שגית אפיק: יש לי שאלה.

<שגית אפיק: אני חוזרת לשאלה שנשאלה כאן קודם על ידי אפרת ואני רוצה לחדד.

<שגית אפיק: לגבי סעיף 6ג שמתייחס לימי חופשה שנתית.

<שגית אפיק: בסעיף קטן (ד) נאמר שעל אף האמור בסעיף קטן (ג), אם כיהן נושא משרה שיפוטית במועד תחילת הפגרה תקופה קצרה משישה חודשים, לא ינוכו ימי הפגרה ממכסת החופשה לה הוא זכאי.

<שגית אפיק: לכמה ימי חופשה הוא יהיה זכאי במצבים האלה?

<שגית אפיק: בשני המצבים שמופיעים כאן.

<מורן פרוינד: לא ינוכו לו ימים בכלל בגין הפגרה כי שופט שמכהן למטה משישה חודשים במועד פגרת הקיץ לא זכאי לפגרה ולכן גם לא מנכים לו.

<שגית אפיק: לא מנכים לו בכלל והוא יהיה זכאי לימי חופשה מלאים ביחס לתקופה או לימי חופשה יחסיים.

<שגית אפיק: למה הוא יהיה זכאי?

<מורן פרוינד: באותה שנה קלנדרית הוא יקבל את 30 הימים ולא ינוכו לו ימים בגין הפגרה מכיוון שהוא עובד באותה שנה.

<שגית אפיק: משרד האוצר, אתם רוצים לרשום את זה?

<שגית אפיק: אתם רוצים לחשוב על זה?

<אפרת פרוקצ'יה: יקבל את החלק היחסי.

<שמעון יעקבי: רק לומר שבבתי הדין זה לא ממש זהה.

<שמעון יעקבי: דיינים שמתמנים הם גם יוצאים לפגרה.

<שגית אפיק: זה פוגע בכם.

<שמעון יעקבי: זה מוסיף הטבה לכאורה.

<אייל טולדו: אני מבקש שאחר כך נסגור את הנושא הזה.

משה גפני: בסדר.

<אפרת פרוקצ'יה: שנבהיר את הדברים.

משה גפני: בסדר.

משה גפני: אנחנו מסמיכים אתכם.

<אפרת פרוקצ'יה: צריך להבהיר ביחס לימי החופשה, החדשים מקבלים את החלק היחסי.

<שגית אפיק: זה יותר הגיוני.

<קריאה: אם הם עבדו.

<קריאה: נושא משרה שיפוטית שעבד.

משה גפני: תודה.

משה גפני: מי בעד אישור החלטת משכורת נושאי משרה שיפוטית (תיקון), התשע"ח-2018 עם כל התיקונים שנעשו במהלך הדיונים כולל התוספת שאמרתי?

משה גפני: מי נגד?

משה גפני: בעד – פה אחד

משה גפני: אושר פה אחד.

משה גפני: בהצלחה.

משה גפני: אני מודה לכם אנשי משרד האוצר.

משה גפני: תודה רבה על שיתוף הפעולה.